M. Osman

Othman Yusof Mohamed atau lebih dikenali sebagai M. Osman (27 Ogos 1940 – 28 Julai 2001) ialah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia. Mempunyai lebih dari 24 EP (album lagu nyanyian dan ciptaan)

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

M. Osman sering membuat persembahan dengan diiringi oleh Kumpulan Les Fentones & kumpulan The Siglap Boys, Kugiran Nirwana, kugiran The Clan, kugiran The Mods, Kugiran Le Dreamers. Beliau mencipta nama dengan lagu Suzana. Seiring dengan itu, M. Osman telah diberi gelaran Raja Pop Yeh Yeh semasa Konsert Nostalgia Pop Yeh Yeh dipentaskan di Stadium Negara pada tahun 1985.

M. Osman merupakan antara penyanyi tempatan yang pertama merakamkan lagu dalam bentuk Pop Yeh-yeh dengan lagunya Suzanna pada 1964. Beliau berkahwin dengan Afidah Es yang juga merupakan seorang penyanyi, dan merupakan bapa kepada Aziz M. Osman dan Zulkifli M. Osman.

Antara filem lakonannya ialah Chuchu Datok Merah, Cinta Kasih Sayang, Fajar Menyingsing, Ibu Ayam dan Anak Manja. Allahyarham juga pernah mengarah filem dan drama. Antara filem arahannya ialah Pasung Puaka, Anak Tunggal dan Ilmu Saka. M. Osman bersama anaknya Aziz M. Osman dan  Zulkifli M. Osman menguruskan Paradigm Pictures yang aktif menerbitkan filem dan drama.

Kematian
Beliau meninggal dunia pada 28 Julai 2001 pada usia 61 tahun. Jenazah selamat dikebumikan di Tanah Perkuburan Islam Taman Selaseh.Pelakon M. Osman meninggal diserang angin ahmar  Utusan Malaysia (28 Julai 2001). Diperoleh pada 17 November 2011.

Diskografi

Lagu-lagu
 Gelombang Rindu
 Dara
 Dimana Gerangan
 Kisah Disimpang
 Suzana
 Kasih Berduka
 Desa Suchi
 Mimpiku
 Selamat Tinggal Pujaan
 Melati
 Hanchor Harapan
 Mawarku Pergi
 Dendang Patah Hati
 Madah Harapan
 Keluhan Hiba
 Kahwin Paksa
 Pesona
 Bisekan Malam

Kugiran pengiring
 Kumpulan Les Fentones 
 Kumpulan The Singlap Boys

Filemografi

Rujukan

Pautan luar

 NST online dated 18 September 2007.

Kategori:Kelahiran 1940
Kategori:Kematian 2001
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pelakon televisyen Malaysia
Kategori:Pengarah filem Malaysia
Kategori:Kematian akibat angin ahmar